1 1

16 ההופעות הטובות ביותר שיגיעו לישראל ב-2019

אנחנו מאוד אוהבים את האמנים הישראלים שלנו, אבל אי אפשר גם בלי הופעות החו"ל הגדולות של האמנים הטובים בעולם. הנה 16 ההופעות הטובות ביותר שמגיעות אלינו לישראל ב-2019

גם ב-2019, ישראל ממשיכה לצמוח מבחינה תרבותית ולארח כאן את האמנים הגדולים והשווים בעולם. זאת למרות שאנחנו מדינה קטנה במזרח התיכון, ולמרות שארגוני ה-BDS וחבריו מנסים בכל הכח לטרפד את ההופעות כאן. לכן, זוהי בהחלט לא עובדה מובנת מאליה וחשוב לציין זאת.

אז אם חשבנו שאשתקד הייתה השנה הטובה ביותר בכל הקשור להופעות חו"ל, אז הנה באה לה 2019 ומביאה לנו כאן אמנים ענקים, איכותיים ומעניינים. רשימת הופעות חו"ל 2019 בישראל היא ארוכה מאוד ולכן, החלטתי לרכז כאן את 16 הפייבוריטיות שלי. (אשמח לשמוע את ה-5 שלכם בתגובות כאן).

הנה 16 ההופעות חו"ל בישראל השוות ביותר (בעיניי):

1. ג'ניפר לופז

כן, ההופעה של ג'ניפר לופז בישראל היא בהחלט ההופעה בה' הידיעה של הקיץ הקרוב. בניגוד לאמנים גדולים שמגיעים אלינו בשלהי הקריירה שלהם, לופז נמצאת בתקופת שיא ועדיין אחת מכוכבות הפופ המושמעות והמצליחות בעולם.

לופז תופיע כאן באוגוסט הקרוב מלווה בצוות עצום של נגנים ואנשי סאונד וסביר להניח שהיא תמלא עד אפס מקום את הפארק בעשרות אלפי צופים וצופות מאושרים.

2. לארה פביאן

כמה חודשים לאחר שלופז כבר תעזוב אותנו, תתקיים כאן הופעה של לארה פביאן בישראל וזה יקרה עוד די הרבה זמן בחודש דצמבר 2019 בהיכל מנורה מבטחים בתל אביב. אמנם פביאן פחות מוכרת מג'ניפר לופז, אבל ההופעה שלה כאן בישראל היא לא פחות חשובה.

מדובר בזמרת מעולה ומצליחה ביותר שנחשבת לדיווה של ממש ומושוות באופן קבוע לסלין דיון, ברברה סטרייסנד וכד'. בקיצור, אם אתם אוהבים פרפורמריות איכותית, אל תחמיצו את ההופעה של לארה פביאן בחורף הקרוב.

3. דיוויד גארט

עוד הופעה מעולה שמגיעה אלינו גם היא בחורף 2019 הקרוב, היא ההופעה של דייויד גארט בישראל שמבחינתי, היא ההופעה הגדולה והטובה ביותר בחורף. גארט עבור מי שלא מכיר, הוא כנר וירטואוז מטורף שהצליח לכבוש את העולם עם נגינתו הפנומנלית והצליח גם לשלב את עולם הפופ והרוק יחד עם עולם הקלאסי השמרן.

לא מזמן, הוא אך רשם לעצמו הישג כשהוא שבר את שיא גינס במהירות נגינה בכינור. בקיצור, זאת הזדמנות חד פעמית לצפות בפנומן אמיתי שיבצע שירי קלאסיקה מעולם הפופ והרוק בכינור ובביצוע איכותי וייחודי.

4. אלן פרסונס

חלקכם בוודאי שמעתם על השם אלן פרסונס, ואם לא, אז את הלהיט האלמותי שלו "Eye in the Sky" בטוח שמעתם. פרסנוס כבר הופיע כאן בעבר והוא אהוב מאוד על הקהל הישראלי.

הפעם ההופעה של אלן פרסונס בישראל תהיה שונה ומיוחדת מההופעות הקודמות שלו כאן. הפעם פרסונס יופיע יחד עם התזמורת הפילהרמונית הישראלית ויציג עיבודים מיוחדים ללהיטיו הגדולים מקריירת הסולו שלו ומהפרוייקט המפורסם שלו.

5. מילטון נסימנטו

ולסיום, אחת ההופעות המעניינות ביותר שאני ממליץ לכולם ללכת אליה, היא ההופעה של מילטון נסימנטו בישראל שתתקיים בקרוב מאוד בחודש יוני 2019 בהיכל התרבות בתל אביב. נסימנטו הוא אמן מיוחד מאוד שמשלב מוסיקה ברזילאית עם אלמנטים מג'אז ומוסיקת עולם, והתוצאה היא פשוט אדירה.

מרגישים את האיכות בכל צליל וצליל מהמוסיקה של נסימנטו וזאת הופעה מומלצת לכל חובב מוסיקה באשר הוא.

זהו, אלו הם חמשת הפייבורטים שלי. מה שלכם?



6. דדי יאנקי בישראל

הופעה נוספת שבהחלט תשמח כאן חובבי מוסיקה רבים, היא ההופעה של דדי יאנקי בישראל שתתקיים כאן בחודש יוני 2019 בלייב פארק בראשון לציון.

האמן הלטיני הכי חם היום בעולם, שאוהב מאוד את ישראל, מגיע לכאן כבר בפעם השלישית ומחזיק כאן בקהל מעריצים גדול ונאמן. יאנקי יבצע כאן את הלהיטים הכי גדולים שלו כמו דספסיטו, קון קלמה ועוד רבים וטובים אחרים. מומלץ!

7. להקת המחול פינה באוש בישראל

נכון, הפעם לא מדובר באמן מוזיקה אבל מי שקצת מבין במחול, יודע איזו להקת ענק היא להקת המחול המודרני של פינה באוש (pina bausch). השבוע נפתחה להופעה של להקת פינה באוש כרטיסים שמתחילים ב-296 ש"ח. אמנם לא זול כל כך, אבל אם אתם מבינים גבר או שניים במחול מודרני אתם כבר יודעים לבד שזהו מופע שאסור לפספס. להקת פינה באוש תופיע בישראל באוקטובר 2019.

8. בלט היספניקו בישראל

מופע מעולה נוסף בתחום המחול הוא המופע של בלט היספניקו בישראל שיגיע לכאן בחודש יולי 2019 להופעות בירושלים ובתל אביב. זאת להקה ניו יורקית משובחת שמגיעה לכאן עם המופע כרמן הנחשב לאחד המוצלחים ביותר שלהם. ממליץ מאוד ללכת לכל מי שאוהב ריקוד ומחול.

9. בלט מויסייב בישראל

ואני נשאר עדיין בגזרת המחול ורוצה להמליץ כאן על מופע מחול נוסף שבעיניי מעניין במיוחד. הפעם זהו המופע של להקת בלט מויסייב בישראל שתגיע לכאן בספטמבר 2019 למשכן לאומנויות הבמה בתל אביב. עבור מי שקצת בקיא בעולם הבלט, השם איגור מויסייב בוודאי יהיה מוכר לכם. מויסייב נחשב לאחד הכוריאוגרפים הטובים ביותר בכל הזמנים.

10. סרגיי פולונין

בשורה טרייה טרייה מגיעה אלינו גם הפעם בתחום המחול והבלט. הפעם מדובר בהופעה של הרקדן סרגיי פולונין בישראל בחודש ספטמבר 2019. מי שלא יודע, מדובר באחד הרקדנים הטובים ביותר שחיים כיום בעולם וזאת תהיה הפעם הראשונה שהוא יופיע בישראל.

אל תחמיצו הזדמנות חד פעמית כזאת לצפות באחד מרקדני הבלט המוערכים ביותר בעולם. ישנם כאלו שיוכלו לזהות אותו מהקליפ "Take me to church". בקיצור, חוויה אמיתית לאוהבי הבלט בישראל. פולונין יופיע כאן עם מופע חדש בשם "Sacre" בתל אביב ובחיפה.

11. ozuna בישראלהאמן הלטיני החם ביותר כיום מגיע אלינו גם הוא בקיץ הקרוב. אני מדבר על ההופעה של הזמר הלטיני הצעיר ozuna בישראל שתתקיים כאן בחודש יולי 2019 הקרוב בלייב פארק בראשון לציון.

אם עדיין לא שמעתם את השם הזה, אז דעו כי Ozuna (אוזונה) הוא הזמר האחראי על הלהיט שבוודאי נתקלתם בו מתישהו והוא השיר taki taki שגורף מאות מיליוני צפיות והשמעות ביוטיוב. אז אם גם אתם אוהבים רגאטון ומוסיקה לטינית טובה, ההופעה של אוזונה בישראל היא בהחלט המלצה חמה עבורכם.

12. סוויד בישראלידיעה טרייה טרייה מהבוקר (26 במאי 2019) מדווחת על הופעה של סוויד בישראל בספטמבר 2019. הלהקה הבריטית האהובה כל כך עליי ועל עוד רבים בישראל, מגיעה לכאן באופן קבוע וזאת תהיה ההופעה השישית שלהם בישראל!

סוויד תמיד מחזירה אותי לאחור לתקופה של הלהקות הבריטיות הגדולות כמו פאלפ, בלייר, אואזיס וכל השאר. תקופה חלומית וההופעה של סוויד בישראל ב-2019, היא בהחלט ידיעה משמחת.

13. The Dire Straits Experience בישראל

אם גם אתם בין מאות מיליוני מעריצי להקת דייר סטרייטס ברחבי העולם, בחודש ספטמבר 2019 הקרוב, תינתן לכם הזדמנות לצפות בלהקה שמציגה את המופע הקרוב ביותר לדבר האמיתי, היות והלהקה כבר התפרקה ממזמן.

אני מדבר על מופע המחווה של להקת The Dire Straits Experience בישראל שיצר הסקסופוניסט כריס וויט שכבר ניגן עם הלהקה במקור ועכשיו הוא מסתובב ברחבי העולם עם מופע מחווה שמציג את המוסיקה המדוייקת של הדייר סטרייטס, ועכשיו הוא יגיע איתה לישראל. הזדמנות חד פעמית למעריצי הלהקה.

14. איל דיבו בישראל

עוד ידיעה משמחת ביותר עבור אוהבי האופרה והפופ (פופרה) היא ההופעה של איל דיבו בישראל באוקטובר 2019. זהו הרכב הטנורים המשובח והאיכותי שיצר סיימון קאוול לפני 15 שנה ומציג מוסיקה מוקפדת ואיכותית בכל תו ותו.

תוכלו לשמוע את הקלאסיקות הגדולות ביותר בכל הזמנים ע"י רביעיית זמרי אופרה שנבחרו בקפידה רבה לאחר אודישנים של מאות זמרים מרחבי העולם. ההרכב איל דיבו כבר הופיע בישראל לפני כמה שנים ועתה הוא יגיע לכאן שוב באוקטובר 2019 להופעה אחת בהיכל מנורה מבטחים בתל אביב. אל תחמיצו.

15 חופש שכטר בישראל

חוזרים לתחום המחול והפעם, עם סדרת הופעות של להקת המחול חופש שכטר בישראל שתתקיים בארץ במהלך נובמבר הקרוב בתל אביב. שכטר הוא כוריאוגרף ישראלי שמחזיק באחת מלהקות המחול המודרני הטובות בעולם וזוכה להצלחה גדולה מאוד בחו"ל.

לישראל, הוא יגיע עם להקתו האיכותית ויציג כאן את היצירה החדשה שלו "גראנד פינאלה". בהחלט מופע מומלץ לחובבי המחול בישראל.

16. חוזה פליסיאנו בישראל

אחד הגיטריסטים הטובים ביותר בעולם יבקר כאן בישראל בחודש ספטמבר 2019 ויקיים כאן 2 הופעות (בהן גם יתארח הזמר בועז שרעבי). אני מדבר על ההופעה של חוזה פליסיאנו בישראל בסוף הקיץ. פליסיאנו כבר הופיע כאן בישראל מספר רב של פעמים ואם אתם אוהבים מוסיקה איכותית ומעניינת, זאת הופעה שאסור לכם להחמיץ!

מדובר בגיטריסט ענק שהביא לעולם את החיבור בין המוסיקה הלטינית לעולם הפופ וזכה בתארים והשיגים רבים. מחירי הכרטיסים מתחילים ב-199 ש"ח. אל תפספסו.

חולמים לצאת לאור? שיתוף פעולה בין mypen להוצאת ספרי ניב יכול להגשים לכם את החלום!

עקוב אחר Yair שמור כתבה